**Výzva na predloženie cenovej ponuky**

Mesto Vrbové, ako verejný obstarávateľ v zmysle § 7 ods. 1 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), týmto vyzýva oprávnené subjekty (potenciálnych záujemcov) na predloženie cenovej ponuky.

1. **Identifikácia verejného obstarávateľa:**

**Verejný obstarávateľ v zmysle § 7 ods.1 písm. b) zákona o verejnom obstarávaní:**

Názov organizácie: **Mesto Vrbové**

Štatutárny zástupca: **Dott. Mgr. Ema Maggiová, primátorka mesta**

Sídlo organizácie: Ul. gen. M. R. Štefánika 15/4, 922 03 Vrbové

IČO: 00313190

DIČ:2020531040

Tel.: +421 905 372 280   
E-mail: majetok@vrbove.sk

Web: https://www.vrbove.sk/

1. **Predmet zákazky:**

Predmetom zákazky je vypracovanie Nízkouhlíkovej stratégie mesta Vrbové.

1. **Podrobný opis a rozsah predmetu zákazky:**

Mesto Vrbové potrebuje vybrať zhotoviteľa Nízkouhlíkovej stratégie mesta Vrbové.

Predmetom zákazky je vypracovanie Nízkouhlíkovej stratégie mesta Vrbové.

Nízkouhlíková stratégia mesta Vrbové musí spĺňať odporúčaný rozsah pre vypracovanie nízkouhlíkových stratégií pre všetky typy území, najmä pre mestské oblasti vrátane aktualizácie koncepcií rozvoja obcí v oblasti tepelnej energetiky (Príloha č.1- Pokyny pre vypracovanie).

Vypracovanie lokálnej nízkouhlíkovej stratégie musí tiež spĺňať všetky nasledujúce podmienky:

* jej súčasťou je posúdenie stavu zásobovania všetkými dostupnými formami využiteľnej energie;
* dôraz je kladený na nízkouhlíkové opatrenia najmä na energetickú efektívnosť, využívanie OZE s ohľadom na ochranu životného prostredia, najmä v súvislosti s produkciou emisií skleníkových plynov a emisií znečisťujúcich látok do ovzdušia
* lokálna nízkozkouhlíková stratégia na obdobie minimálne 5 rokov bude spracovaná s využitím metodiky Dohovoru primátorov a starostov k Akčnému plánu udržateľného energetického rozvoja,
* ak je v predmetnej lokalite systém centralizovaného zásobovania teplom, musí byť neoddeliteľnou súčasťou nízkouhlíkovej stratégie aj aktualizácia koncepcie rozvoja obce v oblasti tepelnej energetiky so zohľadnením klesajúceho dopytu po využiteľnom teple a stanovením postupu následného optimálneho prispôsobenia sa distribúcie a výroby tepla.
* súčasťou projektu na vypracovanie lokálnej nízkouhlíkovej stratégie alebo jej častí musí byť aj jej schválenie relevantnými orgánmi

Vypracovanie Nízkouhlíkovej stratégie meste Vrbové bude financované prostredníctvom nenávratného finančného prípevku (výzva OPKZP-PO4-SC441-2018-39) a spolufinancovania mesta Vrbové.

Nízkouhlíková stratégia bude odovzdaná :

3x exemplár v listinnej podobe

1x digitálnej formáte .pdf na CD/DVD/USB

Dodanie vyhotovenej Nízkouhlíkovej stratégie bude do 6 mesiacov od doručenia písomnej objednávky zhotoviteľovi.

1. **Nomenklatúra / Klasifikácia CPV:**

Hlavný slovník verejného obstarávania:

75112100-5 Projekty rozvoja verejnej správy

1. **Trvanie zmluvy, alebo lehota pre skončenie zákazky**

Výsledkom verejného obstarávania bude Zmluva o dielo. Predpokladaný termín realizácie a dodania je naviazaný na termín podpisu Zmluvy o dielo. Termíny si dohodnú zmluvné strany podľa potrieb verejného obstarávateľa.

1. **Predpokladaná hodnota zákazky:**

10 650,00 Eur bez DPH

1. **Podmienky účasti uchádzačov a požiadavky na ostatné náležitosti ponuky:**

Uchádzač musí:

* byť oprávnený realizovať predmet zákazky;
* mať skúsenosti s rovnakými alebo obdobnými zákazkami;
* disponovať dostatočným odborným, technickým a personálnym zabezpečením.

Uchádzač v ponuke predloží nasledujúce dokumenty:

1. Vyplnený **návrh na plnenie kritérií (Príloha č.2- VO- Návrh cenovej ponuky)** uvedený v prílohe tejto výzvy podpísaný zodpovednou osobou uchádzača;
2. **Kompletná cenová ponuka** podpísaná zodpovednou osobou uchádzača;
3. **Doklad o oprávnení podnikať v predmete zákazky** (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra), postačuje neoverená fotokópia resp. naskenovaný doklad alebo doklad vytlačený z internetu;
4. **Čestné vyhlásenie**, že uchádzač disponuje dostatočným odborným, technickým a personálnym zabezpečením na realizáciu predmetu zákazky podpísané zodpovednou osobou uchádzača. **(Čestné vyhlásenie – zabezpečenie)**
5. **Čestné vyhlásenie**, že uchádzač má dostatočné skúsenosti s realizáciou predmetu zákazky t.j. minimálne 2 zákazky rovnakého alebo podobného charakteru ako je predmet zákazky za posledných 5 rokov, podpísané zodpovednou osobou uchádzača.. **(Čestné vyhlásenie – skúsenosti)**

**8. Miesto a lehota a na predloženie cenovej ponuky:**

Do 31.12.2020, 12:00 hod.

**Adresa pre doručovanie ponúk:**

|  |
| --- |
| **Zasielanie e-mailom:** |
| verejneobstaravanie.rrathp@gmail.com |

**9. Lehota viazanosti ponúk:**

Do 31.01.2021

**10. Vyhodnotenie ponúk**

Kritériá na vyhodnotenie ponúk: najnižšia cena, t.j. ponuková cena v € vrátane DPH resp. konečná cena pre neplatcov DPH za celý predmet zákazky spolu = 100%.

Cena musí byť zaokrúhlená na dve desatinné miesta. Najnižšia ponuková cena spolu v porovnaní s ponukovými cenami všetkých uchádzačov, ktorí neboli vylúčení, bude podklad pre určenie úspešného uchádzača. Úspešný uchádzač bude ten, ktorý ponúkne najnižšiu cenu.

**11. Ďalšie informácie verejného obstarávateľa**

Dôvody zrušenia pre zadanie zákazky:

a) nebola predložená žiadna ponuka

b) ani jeden uchádzač nesplnil podmienky účasti

c) ani jedna z predložených ponúk nesplnila podmienky Výzvy

d) vyskytli sa iné nepredvídateľné okolnosti, najmä nepridelenie, alebo zrušenie pridelenia finančných prostriedkov na predmet verejného obstarávania

Otváranie a vyhodnocovanie ponúk bude prebiehať neverejne dňa 31.12.2020 o 14:00 hod.

Podklady k VO sú dostupné tiež online na webovej stránke mesta Vrbové (https://www.vrbove.sk/)

Uchádzač predložením ponuky súhlasí s podmienkami uvedenými v tejto výzve.

**Vo Vrbovom, 22.12.2020**

Osoba zodpovedná za VO:

Ing. Ivana Karabčíková

**Prílohy:**

**Príloha č.1- VO- Pokyny pre vypracovanie**

**Príloha č.2- VO- Návrh cenovej ponuky**

**Čestné vyhlásenie- skúsenosti**

**Čestné vyhlásenie- zabezpečenie**